**Rámcová zmluva o poskytovaní služieb č.: [●]/2022**

uzatvorená podľa § 269 ods. 2 zákona č. 513/1991 Zb. Obchodný zákonník v znení neskorších predpisov medzi zmluvnými stranami:

|  |  |
| --- | --- |
| **Objednávateľ:** | |
| obchodné meno: | **Odvoz a likvidácia odpadu a.s. v skratke: OLO a.s.** |
| sídlo: | Ivanská cesta 22, 821 04 Bratislava, Slovenská republika |
| IČO: | 00 681 300 |
| DIČ: | 2020318256 |
| IČ DPH: | SK 2020318256 |
| IBAN: | SK37 7500 0000 0000 2533 2773 |
| SWIFT / BIC: | CEKOSKBX |
| zápis: | Obchodný register Okresného súdu Bratislava I, oddiel: Sa, vložka č. 482/B |
| kontaktná osoba: |  |
| tel.: |  |
| e-mail: |  |

a

|  |  |
| --- | --- |
| **Poskytovateľ:** | |
| obchodné meno: | **[●]** |
| sídlo: | [●] |
| IČO: | [●] |
| DIČ: | [●] |
| IČ DPH: | [●] |
| IBAN: | [●] |
| SWIFT / BIC: | [●] |
| zápis: | [●] |
| kontaktná osoba: | [●] |
| tel.: | [●] |
| e-mail: | [●] |

(Objednávateľ a poskytovateľ spolu ďalej len **“zmluvné strany”** a každý z nich samostatne len **“zmluvná strana”**)

(ďalej len „**zmluva**“)

**I. Predmet zmluvy**

* 1. Predmetom tejto zmluvy je poskytovanie služieb podľa špecifikácie:

|  |  |  |  |
| --- | --- | --- | --- |
| **špecifikácia služby:** | | | |
| Zmluvné strany sa dohodli na uzatvorení tejto zmluvy v rozsahu a za podmienok ďalej uvedených. Poskytovateľ bol vybraný ako úspešný uchádzač vo verejnom obstarávaní podľa zákona č. 343/2015 Z.z. o verejnom obstarávaní a o zmene a doplnení niektorých zákonov v znení neskorších predpisov (ďalej len „**Zákon o verejnom obstarávaní**“) s predmetom zákazky ***„Power BI Software Development“*** (ďalej len „**verejné obstarávanie**“).  Predmetom zmluvy je záväzok poskytovateľa poskytovať pre objednávateľa služby podľa tejto zmluvy a záväzok objednávateľa uhradiť poskytovateľovi za poskytovanie služieb cenu podľa tejto zmluvy.    Podrobná špecifikácia služby je uvedená v prílohe č. 1 Technická špecifikácia, ktorá je neoddeliteľnou časťou tejto zmluvy (ďalej len „**príloha č. 1**“). | | | |
| **lehota poskytovania služby:** | Poskytovateľ je povinný začať vykonávať práce na tvorbe analýzy najneskôr do štrnástich (14) dní odo dňa účinnosti tejto zmluvy.  Poskytovateľ je povinný vytvoriť pre objednávateľa analýzu najneskôr do štrnástich (14) dní odo dňa začatia vykonávania prác na tvorbe analýzy, ak sa zmluvné strany nedohodnú inak.  Poskytovateľ je povinný poskytnúť objednávateľovi službu implementácie do siedmich (7) dní odo dňa doručenia objednávky. | | |
| **miesto plnenia:** | sídlo Objednávateľa | | |
| **zmluvná cena:** | Uvedená v prílohe č. 2 Cena | **cena je:** | pevná  ; maximálna podľa rozpočtu |

* 1. Neoddeliteľnou súčasťou tejto zmluvy sú **Všeobecné obchodné podmienky** objednávateľa(ďalej len „**VOP**“) zverejnené na webovom sídle objednávateľa https://www.olo.sk/vseobecne-obchodne-podmienky/, s ktorými sú zmluvné strany oboznámené a akceptujú ich v plnom rozsahu. Ustanovenia tejto zmluvy vrátane jej príloh majú prednosť pred VOP.

|  |  |
| --- | --- |
| **osobitné zmluvné podmienky sa:** | neuplatňujú  ; uplatňujú |
| **text osobitných zmluvných podmienok (ak sa uplatňujú):** | |
| 1. Zhotoviteľ sa zaväzuje, že služby podľa tejto zmluvy bude poskytovať vždy prostredníctvom kľúčových osôb zhotoviteľa, ktoré na tento účel identifikoval vo svojej ponuke a prostredníctvom ktorých preukázal podmienky účasti vo verejnom obstarávaní. Nahradenie niektorej z kľúčových osôb zhotoviteľa je možné výlučne so súhlasom objednávateľa. Navrhovaná osoba, ktorá má nahradiť pôvodnú kľúčovú osobu podľa ponuky zhotoviteľa musí spĺňať rovnakú minimálnu odbornú spôsobilosť podľa súťažných podkladov vo verejnom obstarávaní, požadovanú pre kľúčovú osobu zhotoviteľa, ktorá sa nahrádza. Spôsobilosť novej kľúčovej osoby zhotoviteľa preukazuje zhotoviteľ rovnakými dokladmi, aké boli požadované v súťažných podkladoch vo verejnom obstarávaní. Zhotoviteľ požiada o schválenie novej kľúčovej osoby vopred a objednávateľ sa k navrhovanej osobe vyjadrí do desiatich (10) pracovných dní od doručenia kompletných dokladov preukazujúcich odbornú spôsobilosť (podmienky účasti vo verejnom obstarávaní). 2. Zmluvné strany sa zaväzujú, že počas poskytovania analytickej časti budú aktívne spolupracovať a poskytovateľ bude postupovať pri príprave analýzy podľa pokynov objednávateľa a podľa tejto zmluvy. Výsledkom tejto analytickej časti bude záväzný návrh rozsahu prác, ku ktorej môže objednávateľ zaslať pripomienky do desiatich (10) pracovných dní. V prípade, ak sa v tejto lehote objednávateľ nevyjadrí, má sa za to, že s návrhom súhlasí. Pre vylúčenie pochybností, zmluvné strany sa dohodli, že po odsúhlasení návrhu rozsahu prác objednávateľom, rozsah prác je záväzný pre zmluvné strany a zhotoviteľ nie je oprávnený meniť náročnosť a cenu za implementáciu, ak sa zmluvné strany nedohodnú inak. 3. Objednávateľ vypracuje písomnú objednávku na poskytnutie implementačnej služby na základe návrhu rozsahu prác poskytovateľa najneskôr do piatich (5) pracovných dní odo dňa dodania návrhu rozsahu prác. Na základe obdržanej písomnej objednávky podľa tohto bodu tejto zmluvy, poskytovateľ do jedného (1) pracovného dňa od doručenia objednávky potvrdí objednávku objednávateľa a navrhne objednávateľovi lehotu na vykonanie funkcionality podľa implementačnej časti uvedenej v prílohe č. 1 a počet hodín potrebných na poskytovanie služby v zmysle akceptovaných výstupov návrhu rozsahu prác (ďalej len „**časový harmonogram**“). 4. V prípade, ak objednávateľ nesúhlasí s časovým harmonogramom, objednávateľ iniciuje rokovanie s poskytovateľom najneskôr do piatich (5) pracovných dní, pričom poskytovateľ je povinný sa tohto rokovania zúčastniť. 5. Poskytovateľ je povinný dodržať lehoty dodania uvedené v tejto zmluve, ak sa zmluvné strany nedohodnú inak. Poskytovateľ je povinný poskytovať služby v lehotách podľa časového harmonogramu, pričom v tomto časovom harmonograme zmluvnými stranami dohodnutý počet hodín a lehota poskytovania služby je pre poskytovateľa záväzná a poskytovateľ nie je oprávnený fakturovať objednávateľovi cenu za hodiny, ktoré prevyšujú takto dohodnutý počet hodín podľa vzájomne e-mailom odsúhlaseného časového harmonogramu. 6. Zmluvné strany sa dohodli, že ktorákoľvek zmluvná strana má oprávnenie navrhnúť posun termínov časového harmonogramu. Zmluvné strany sa dohodli, že v prípade posunu termínov musí dôjsť medzi zmluvnými stranami k vzájomnej dohode a forma tejto dohody musí byť písomná (postačuje e-mailová komunikácia). Pre vylúčenie pochybností, zmluvné strany sa dohodli, že v prípade, ak nedôjde medzi zmluvnými stranami k vzájomnej dohode posunu termínov časového harmonogramu, termíny uvedené v časovom harmonograme sú pre zmluvné strany záväzné. 7. Zmluvné strany sa dohodli, že reakčná doba na začiatok plnenia konfiguračných zmien je do desiatich (10) pracovných dní od vyzvania poskytovateľa objednávateľom na základe časového harmonogramu odsúhlaseného zmluvnými stranami. Zmluvné strany sa dohodli, že reakčná doba na začiatok plnenia implementačných prác je do siedmich (7) pracovných dní od vyzvania poskytovateľa objednávateľom na základe časového harmonogramu odsúhlaseného zmluvnými stranami. 8. V prípade, ak predmet plnenia tejto zmluvy a/alebo požadovaná funkcionalita nie sú plne funkčné, poskytovateľ je povinný vykonať opravu najneskôr do siedmich (7) pracovných dní odo dňa doručenia reklamácie, ak sa zmluvné strany nedohodnú inak. Poskytovateľ nie je oprávnený si účtovať odmenu za čas, ktorý bol potrebný na vykonanie opravy podľa tohto bodu tejto zmluvy, pokiaľ nebola vada preukázateľne zavinená nesprávnym používaním alebo poškodením objednávateľa. Zmluvné strany sa dohodli, že poskytovateľ je povinný odstrániť vady/chyby/poruchy predmetu plnenia zmluvy najneskôr do troch (3) pracovných dní od reklamovania vady/chyby/poruchy plnenia objednávateľom. Ostatné ustanovenia čl. XVI VOP týmto nie sú dotknuté. 9. Poskytovateľ je povinný vypracovať dokumentáciu a zaškoliť zamestnancov objednávateľa štrnástich (14) po ukončení konfiguračných prác. 10. Zmluvné strany sa dohodli, že funkcionalita sa preberá s príslušnou dokumentáciou a zdrojovými a strojovými kódmi, ak boli vytvorené, pričom zmluvné strany podpíšu odovzdávací a preberací protokol, ktorý bude prílohou faktúry. 11. Poskytovateľ je povinný zabezpečiť všetky databázy a dáta, ak vzniknú počas trvania tejto zmluvy, proti zničeniu, strate alebo poškodeniu. 12. Databázy vytvorené počas platnosti zmluvy, ako aj databázy sprístupnené objednávateľom poskytovateľovi na základe alebo v súvislosti s touto zmluvou, vrátane všetkých dát v nich obsiahnutých, sú vlastníctvom objednávateľa a objednávateľ k nim vykonáva, resp. bude vykonávať výhradné majetkové práva v zmysle zákona č. 185/2015 Z. z. Autorský zákon v znení neskorších predpisov (ďalej len „**Autorský zákon**“). V prípade, ak by, bez ohľadu na dôvod, majetkové práva k databázam vykonával poskytovateľ, poskytovateľ sa zaväzuje bez zbytočného odkladu udeliť objednávateľovi bezodplatnú, výhradnú a vecne, časovo a územne neobmedzenú licenciu podľa § 65 a nasl. Autorského zákona na použitie databáz alebo ich častí, a to na všetky pri uzatváraní zmluvy známe spôsoby použitia diela a vykonať všetky na to potrebné úkony. Poskytovateľ nie je oprávnený ďalej rozširovať a využívať tieto databázy bez súhlasu objednávateľa počas, ani po ukončení tejto zmluvy. Poskytovateľ sa zaväzuje pri ukončení tejto zmluvy databázy odovzdať objednávateľovi. Ostatné licenčné ustanovenia v zmysle VOP ostávajú v platnosti. 13. Poskytovateľ pri ukončení tejto zmluvy zabezpečí objednávateľovi odovzdanie kompletných databáz vytvorených počas trvania tejto zmluvy. 14. Poskytovateľ pri ukončení zmluvy poskytne súčinnosť s prenosom databáz do systému určeného objednávateľom. 15. Poskytovateľ a objednávateľ sa zaväzujú uzatvoriť osobitnú zmluvu o spracovaní osobných údajov, v prípade, ak budú počas plnenia tejto zmluvy poskytnuté osobné údaje objednávateľa poskytovateľovi. 16. Zmluvné strany sa dohodli, že v prípade, ak plnenie podľa tejto zmluvy bude mať povahu autorského diela, poskytovateľ sa zaväzuje udeliť objednávateľovi časovo a vecne neobmedzenú výhradnú licenciu podľa čl. XVIII VOP, pričom čl. XVIII VOP platí v plnom rozsahu. | |

* 1. Táto zmluva sa považuje za odstávkovú zmluvu podľa bodu 6.7. VOP: **áno**  ; **nie**
  2. Poskytovateľ podpisom tejto zmluvy výslovne **súhlasí**  / **nesúhlasí**  s osobitnými ustanoveniami o zasielaní faktúry v elektronickej podobe v zmysle bodu 5.13 VOP.
  3. Zmluvné strany sa dohodli, že táto zmluva je zmluvou rámcovou a ustanovenia tejto zmluvy nemožno vykladať ako povinnosť objednávateľa objednať si u poskytovateľa služby. Predpokladané množstvo služieb uvedené v tejto zmluve nie je pre objednávateľa záväzné. Skutočne objednané množstvo služieb počas trvania tejto zmluvy môže byť nižšie alebo vyššie ako predpokladané množstvo služieb a objednávateľ si vyhradzuje právo neobjednať služby. Predmetom fakturácie budú len skutočne poskytnuté služby.
  4. Skratky a pojmy neuvedené v tejto zmluve majú význam, ako je uvedené vo VOP.

**II. Trvanie zmluvy**

1. Táto zmluva sa uzatvára na dobu určitú, na dvanásť (12) mesiacov odo dňa účinnosti tejto zmluvy alebo do vyčerpania stanoveného finančného limitu v rozsahu 25 000,00 EUR *(slovom: dvadsaťpäťtisíc eur)* bez DPH podľa toho, ktorá skutočnosť nastane skôr.

**IV. Záverečné ustanovenia**

* 1. Objednávateľ ako prevádzkovateľ osobných údajov týmto informuje poskytovateľa, že jeho osobné údaje, resp. osobné údaje jeho štatutárneho orgánu a jeho kontaktných osôb podľa tejto zmluvy ako dotknutých osôb, spracúva v rozsahu: titul, meno, priezvisko, funkcia, podpis, email, telefónne číslo, na účel uzatvorenia a plnenia tejto zmluvy. Osobné údaje objednávateľ spracúva na základe oprávneného záujmu podľa čl. 6 ods. 1 písm. f) Nariadenia Európskeho parlamentu a Rady (EÚ) 2016/679 z 27. apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES (všeobecné nariadenie o ochrane údajov) a § 13 ods. 1 písm. f) zákona č. 18/2018 Z. z. o ochrane osobných údajov a o zmene a doplnení niektorých zákonov na riadnom a včasnom plnení tejto zmluvy. Osobné údaje môžu byť poskytnuté orgánom verejnej moci na základe osobitných predpisov; v iných prípadoch sa osobné údaje neposkytujú, ak osobitný zákon neustanoví inak alebo dotknutá osoba na to neudelí dobrovoľný súhlas. Osobné údaje budú spracúvané a uchovávané po dobu trvania zmluvného vzťahu a do uplynutia lehoty na uchovávanie dokumentov podľa Zákona o verejnom obstarávaní. Získané osobné údaje nepodliehajú profilovaniu ani automatizovanému rozhodovaniu. Objednávateľ nezamýšľa prenos osobných údajov do tretej krajiny, ani do medzinárodnej organizácie. Dotknutá osoba má na základe písomnej žiadosti alebo osobne u objednávateľa právo:
     1. žiadať o prístup k svojim osobným údajom a o opravu, vymazanie alebo obmedzenie spracúvania svojich osobných údajov;
     2. namietať spracúvanie svojich osobných údajov;
     3. na prenosnosť osobných údajov;
     4. podať návrh na začatie konania na Úrade na ochranu osobných údajov Slovenskej republiky. Ďalšie informácie o spracúvaní osobných údajov je možné nájsť aj na webovom sídle objednávateľa (ďalej len „**Informácie o ochrane osobných údajov**“).
  2. Poskytovateľ podpisom zmluvy potvrdzuje že:
     1. správnosť a pravdivosť osobných údajov, ktoré sa ho týkajú a sú uvedené v tejto zmluve;
     2. mu boli poskytnuté Informácie o ochrane osobných údajov;
     3. v rozsahu ustanovenom všeobecne záväznými právnymi predpismi informoval o podmienkach spracúvania osobných údajov iné osoby, ktorých osobné údaje poskytol objednávateľovi v súvislosti s uzatvorením tejto zmluvy (napr. kontaktné osoby, zamestnanci, zástupcovia, subdodávatelia).
  3. Poskytovateľ je povinný počas plnenia tejto zmluvy zabezpečiť dodržiavanie Zásad práce a správania sa zamestnancov dodávateľa.
  4. Neoddeliteľnou súčasťou zmluvy sú nasledovné prílohy:

|  |  |
| --- | --- |
| **Zoznam príloh:** | |
| 1. | Technická špecifikácia |
| 2. | Cena |
| 3. | Zásady práce a správania sa zamestnancov dodávateľa |

* 1. Táto zmluva je vyhotovená v troch (3) rovnopisoch, z toho dve (2) pre objednávateľa a jeden (1) rovnopis pre poskytovateľa.

|  |  |
| --- | --- |
| V ........................... dňa ............................ | V ........................... dňa ............................ |
| **Objednávateľ:**  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  **Odvoz a likvidácia odpadu a.s. v skratke: OLO a.s.**  [meno, priezvisko a funkcia] | **Poskytovateľ:**  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  **[obchodné meno]**  [meno, priezvisko a funkcia] |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  **Odvoz a likvidácia odpadu a.s. v skratke: OLO a.s.**  [meno, priezvisko a funkcia] | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  **[obchodné meno]**  [meno, priezvisko a funkcia] |